Εκδικητές: Η Εποχή του Ultron (soundtrack)

Το Marvel's Avengers: Age of Ultron (Original Motion Picture Soundtrack) αποτελεί το soundtrack άλμπουμ της ταινίας Εκδικητές: Η Εποχή του Ultron των Marvel Studios. Τη μουσική συνέθεσαν οι Μπράιαν Τάιλερ και Ντάνι Έλφμαν. Το άλμπουμ κυκλοφόρησε από την Hollywood Records σε ψηφιακή και φυσική μορφή στις 28 Απριλίου και 19 Μαΐου 2015 αντίστοιχα.

Ιστορικό
Τον Μάρτιο του 2014, ο Μπράιαν Τάιλερ υπέγραψε για να συνθέσει τη μουσική επένδυση της ταινίας, αντικαθιστώντας τον συνθέτη της πρώτης ταινίας, Άλαν Σιλβέστρι, και κάνοντας αυτήν την τρίτη συνεργασία του με τη Marvel μετά τις ταινίες Iron Man 3 και Thor 2: Σκοτεινός Κόσμος το 2013. Ο Τάιλερ δήλωσε πως η μουσική αποτίει φόρο τιμής στις μουσικές συνθέσεις του Τζον Γουίλιαμς για τις ταινίες Ο Πόλεμος των Άστρων, Σούπερμαν και Ο Ιντιάνα Τζόουνς και οι κυνηγοί της Χαμένης Κιβωτού, και αναφορές στις μουσικές συνθέσεις των ταινιών Iron Man, Thor και Captain America, έτσι ώστε να δημιουργηθεί ένα παρόμοιο μουσικό σύμπαν λέγοντας: «Αυτός είναι σίγουρα ο στόχος. Πρέπει να χτίσεις πάνω στη νοσταλγία και να το κάνεις με τολμηρό τρόπο, έτσι ώστε να μπορείς να συσχετιστείς μαζί του». Ο Ντάνι Έλφμαν συνέβαλε επίσης στη μουσική της ταινίας, χρησιμοποιώντας το θέμα του Σιλβέστρι από την πρώτη ταινία για να δημιουργήσει ένα νέο υβριδικό θέμα. Σχετικά με τη συνεισφορά του Έλφμαν, ο Τάιλερ ανέφερε: «Η ταινία είναι ένας τόσο μεγάλος καμβάς και υπάρχουν μέρη τα οποία πραγματικά επωφελούνται από τη δική του φωνή. Αλλά επίσης, έπρεπε όλα να δένουν μαζί και να κρατιούνται μαζί απρόσκοπτα, κι αυτό ήταν κάτι το οποίο δουλέψαμε πραγματικά πολύ για να το πετύχουμε».

Το άλμπουμ ηχογραφήθηκε στα Abbey Road Studios στις αρχές του 2015 από τη βρετανική ορχήστρα Φιλαρμόνια. Τον Απρίλιο του 2015, η Marvel κυκλοφόρησε τη λίστα κομματιών και ανακοίνωσε πως το soundtrack θα ήταν διαθέσιμο σε ψηφιακή μορφή στις 28 Απριλίου 2015 και σε φυσική μορφή στις 19 Μαΐου 2015. Την επόμενη μέρα, κυκλοφόρησε ένα έξτρα κομμάτι με τίτλο «New Avengers: Age of Ultron» και το οποίο συνέθεσε ο Έλφμαν.

Λίστα κομματιών

Πηγές:

Επιπρόσθετη μουσική
Επιπρόσθετα κομμάτια τα οποία συμπεριλαμβάνονται στην ταινία Εκδικητές: Η Εποχή του Ultron:

ΤίτλοςΣυνθέτηςΕρμηνείαΣκηνές/Σημειώσεις Θεματικά κομμάτια από Οι Εκδικητές Άλαν Σιλβέστρι  Παρεμβάλλονται σε όλη την ταινία. «Νόρμα, Πράξη I: 'Casta Diva'» Βιντσέντζο Μπελίνι Μαρία Κάλλας, Χορωδία του Teatro Alla Scala, Ορχήστρα του Teatro Alla Scala, Τούλιο Σεραφίν Ο Μπρους ακούει το τραγούδι όταν οι Εκδικητές επιστρέφουν στην Πύργο των Εκδικητών. «Great Intentions» Τζέισον Φρεντς Μουνίζ, Κόλτον Φίσερ, Τζέιμς Κατάλμπας και Τζέισον Ραμπίνοβιτς Damato Ακούγεται κατά τη διάρκεια του πάρτι στον Πύργο των Εκδικητών. «Liquid Spirit» Γκρέγκορι Πόρτερ Γκρέγκορι Πόρτερ Ακούγεται ως μουσική υπόκρουση κατά τη διάρκεια του επινίκιου πάρτι των Εκδικητών. «I Can't Get Started» Ίρα Γκέρσβιν, Βερνόν Ντουκ BBC Big Band Orchestra  «Evening of Elegance» Μπιλ Κέις   «Drum Duel» Μπράιαν Τάιλερ Μπράιαν Τάιλερ Ακούγεται κατά τη διάρκεια της σκηνής όπου οι υπόλοιποι Εκδικητές προσπαθούν να σηκώσουν το σφυρί του Θορ, το Μγίολνιρ. «I've Got No Strings» Λι Χαρλάιν, Νεντ Ουάσινγκτον Ντικ Τζόουνς Αφού πρώτα οι στίχοι του τραγουδιού αναφέρονται από τον Ultron, το τραγούδι ακούγεται στη συνέχεια κατά τη στιγμή όπου το σκάει από τη βάση του Μπάρον Βολφγκανγκ βον Στράκερ στη Σοκόβια. Επίσης, αργότερα στην ταινία, ο Ultron τραγουδάει τους πρώτους στίχους του κομματιού όταν στήνει ενέδρα στους Εκδικητές μετά την πειρατεία στο Quinjet. «Σταχτοπούτα, Op. 87 Ballet» Σεργκέι Προκόφιεφ  Ακούγεται κατά τη διάρκεια του οράματος της Black Widow και της ζωής της στο Κόκκινο Δωμάτιο. «Berliner Messe: 1. Kyrie» Άρβο Περτ Φιλαρμονική Χορωδία Δωματίου της Εσθονίας και Ορχήστρα Δωματίου του Ταλίν Ακούγεται στον απόηχο του θανάτου του Πιέτρο, καθώς η Γουάντα αντιμετωπίζει και σκοτώνει τον Ultron. «Full Dress Hop» Τζιν Κρούπα, Ντέιβιντ Ρόυ Έλντριτζ Τζιν Κρούπα & Η Ορχήστρα του Ακούγεται κατά τη διάρκεια του οράματος του Captain America όπου βρίσκεται σε ένα πάρτι εορτασμού του τέλους του Β' Παγκοσμίου Πολέμου.

Παραπομπές

Κατηγορία:Άλμπουμ του 2015
Κατηγορία:Soundtracks της Δεύτερης Φάσης του Κινηματογραφικού Σύμπαντος της Marvel
Κατηγορία:Εκδικητές (σειρά ταινιών)